Τζόρνταν Χόλσγκροουβ

Ο Τζόρνταν Γουίλιαμ Χόλσγκροουβ (αγγλικά: Jordan William Holsgrove) (γενν. 10 Σεπτεμβρίου 1999) είναι Σκωτσέζος επαγγελματίας ποδοσφαιριστής, ο οποίος αγωνίζεται ως κεντρικός μέσος για την Εστορίλ, με δανεισμό από τον Ολυμπιακό.

Σταδιοδρομία σε συλλόγους

Ρέντινγκ 
Γεννημένος στο Εδιμβούργο ενώ ο πατέρας του αγωνιζόταν στην Χιμπέρνιαν ΦΚ, ο Χόλσγκροουβ επέστρεψε στην Αγγλία λίγους μήνες αργότερα και εντάχθηκε στις ακαδημίες νέων της Ρέντινγκ ΦΚ. Στις 13 Φεβρουαρίου 2017, υπέγραψε το πρώτο του επαγγελματικό συμβόλαιο με τον σύλλογο. Στις 26 Φεβρουαρίου 2019, αφού έγινε ήδη βασικός με την ομάδα Κ23 του συλλόγου, συμφώνησε σε νέο συμβόλαιο μέχρι το 2021.

Στις 27 Αυγούστου 2019, αφού πέρασε την προετοιμασία με την πρώτη ομάδα, ο Χόλσγκροουβ δόθηκε δανεικός στην ισπανική ΚΝ Ατλέτικο Μπαλεάρες της Σεγούντα Ντιβισιόν Β, μέχρι το τέλος της σεζόν. Έκανε το ντεμπούτο του την 1η Σεπτεμβρίου, μπαίνοντας ως αλλαγή στο δεύτερο ημίχρονο σε μια εντός έδρας νίκη με 1–0 εναντίον της ΟΝ Λας Πάλμας Ατλέτικο.

Ο Χόλσγκροουβ σημείωσε το πρώτο του γκολ στις 3 Νοεμβρίου 2019, σημειώνοντας το τρίτο γκολ σε μια εντός έδρας νίκη με 3–1 επί της Ρεάλ Οβιέδο Βετούστα. Επέστρεψε στη Ρέντινγκ τον Ιούλιο του 2020, παρά το γεγονός ότι η Ατλέτικο Μπαλεάρες προσπάθησε να επεκτείνει τη συμφωνία δανεισμού του για να καλύψει τα πλέι οφ, καθώς η σεζόν καθυστέρησε λόγω της πανδημίας COVID-19.

Θέλτα 
Στις 10 Σεπτεμβρίου 2020, ο Χόλσγκροουβ υπέγραψε διετές συμβόλαιο με την Θέλτα Βίγο της Πριμέρα Ντιβισιόν, όπου αρχικά αγωνίστηκε στην Β ομάδα, επίσης στην τρίτη κατηγορία. Αφού εντυπωσίασε με την Β ομάδα, έκανε το ντεμπούτο του στην πρώτη ομάδα στις 5 Ιανουαρίου 2021, όπου αφού πέρασε ως αλλαγή στο 81ο λεπτό, σημείωσε το δεύτερο γκολ της ομάδας του σε μια εκτός έδρας ήττα με 2-5 εναντίον της ΟΝ Ιμπίθα για το Κύπελλο Ισπανίας.

Ο Χόλσγκροουβ έκανε το ντεμπούτο του στην Πριμέρα Ντιβισιόν στις 8 Ιανουαρίου 2021, αντικαθιστώντας τον Μιγκέλ Μπαέθα στο ημίχρονο, σε μια εντός έδρας ήττα με 0–4 εναντίον της Βιγιαρεάλ.

Πάσος ντε Φερέιρα 
Στις 27 Ιουνίου 2022, η Πάσος ντε Φερέιρα ανακοίνωσε την απόκτηση του Χόλσγκροουβ. Στις 27 Ιουλίου 2023, ο Χόλσγκροουβ ανακοίνωσε την αποχώρησή του από την Πάσος ντε Φερέιρα.

Ολυμπιακός 
Στις 27 Ιουλίου 2023, ο Ολυμπιακός ανακοίνωσε την απόκτηση του Χόλσγκροουβ, ο οποίος εντάχθηκε άμεσα με μονοετή δανεισμό στην Εστορίλ.

Εθνική ομάδα 
Ήταν μέλος της Εθνικής Σκωτίας Κ20 που κέρδισε το χάλκινο μετάλλιο στο Τουρνουά της Τουλόν το 2017, το πρώτο μετάλλιο τους έθνους στη διοργάνωση.

Προσωπική ζωή 
Ο Χόλσγκροουβ προέρχεται από οικογένεια ποδοσφαιριστών. Ο πατέρας του, Πολ, ήταν επίσης μέσος, ενώ ο θείος του, Λι και ο παππούς του, Τζον, ήταν αμφότεροι αμυντικοί.

Παραπομπές

Εξωτερικοί σύνδεσμοι 
 
 
 Προφίλ στο transfermarkt.com

Σκωτσέζοι ποδοσφαιριστές
Μέσοι ποδοσφαιριστές
Ποδοσφαιριστές Εθνικής Σκωτίας Κ17
Ποδοσφαιριστές Εθνικής Σκωτίας Κ19
Ποδοσφαιριστές Εθνικής Σκωτίας Κ20
Ποδοσφαιριστές Εθνικής Σκωτίας Κ21
Ποδοσφαιριστές ΚΝ Ατλέτικο Μπαλεάρες
Ποδοσφαιριστές Σεγούντα Ντιβιζιόν Β
Ξένοι ποδοσφαιριστές στην Ισπανία
Σκωτσέζοι ποδοσφαιριστές στο εξωτερικό
Ποδοσφαιριστές Θέλτα Βίγο Β
Ποδοσφαιριστές Θέλτα Βίγο
Ποδοσφαιριστές Πριμέρα Ντιβιζιόν
Ποδοσφαιριστές ΦΚ Πάσος ντε Φερέιρα
Ποδοσφαιριστές Πριμέιρα Λίγκα
Ξένοι ποδοσφαιριστές στην Πορτογαλία
Ποδοσφαιριστές ΓΝ Εστορίλ Πράια